proxectonos/corpus_dominio_legal_administrativo_tmp huggingface dataset:
RESOLUCIÓN do 27 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 576/2011, interposto por Manuel Antonio García Tasende, Luisa María Juncal Caldas, Rafael Bañón Díaz, Fernando Antonio Quintero Fernández, José Manuel Campelos Álvarez, Jorge Ribo Landín, Asunción Gancedo Baranda e Fabio Lamas Rodríguez.
Consellería de Facenda — III. Outras disposicións — 06/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 576/2011, interposto por Manuel Antonio García Tasende, Luisa María Juncal Caldas, Rafael Bañón Díaz, Fernando Antonio Quintero Fernández, José Manuel Campelos Álvarez, Jorge Ribo Landín, Asunción Gancedo Baranda e Fabio Lamas Rodríguez, contra o Decreto 55/2011, do 31 de marzo, polo que se aproba a oferta de emprego público correspondente a prazas de persoal funcionario da Administración da Comunidade Autónoma de Galicia para o ano 2011.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no Diario Oficial de Galicia.
Santiago de Compostela, 27 de xuño de 2012
RESOLUCIÓN do 22 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 247/2011, interposto por María Mato Villar.
Consellería de Facenda — III. Outras disposicións — 06/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 247/2011, interposto por María Mato Villar, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG nº 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 22 de xuño de 2012
RESOLUCIÓN do 22 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 333/2011, interposto por María de las Mercedes Rodríguez Torres, Marina Vila González e Lucía Rey Paz.
Consellería de Facenda — III. Outras disposicións — 06/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 333/2011, interposto por María de las Mercedes Rodríguez Torres, Marina Vila González e Lucía Rey Paz contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia, do 30 de decembro de 2010, que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG nº 4, do 7 de xaneiro de 2011).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 22 de xuño de 2012
CORRECCIÓN de erros. Resolución do 22 de xuño de 2012, da Secretaría Xeral para o Turismo, pola que se establecen as bases reguladoras, en réxime de concorrencia competitiva, de subvencións a entidades privadas para incentivar o turismo mediante a creación de hoteis-balneario e hoteis-talaso na Comunidade Autónoma de Galicia e se procede á súa convocatoria no ano 2012, cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013.
Consellería de Presidencia, Administracións Públicas e Xustiza — III. Outras disposicións — 06/07/2012

Advertido erro na Resolución do 22 de xuño de 2012, da Secretaría Xeral para o Turismo, pola que se establecen as bases reguladoras en réxime de concorrencia competitiva de subvencións a entidades privadas para incentivar o turismo mediante a creación de hoteis-balneario e hoteis-talaso na Comunidade Autónoma de Galicia e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013, publicada no DOG nº 130, do 2 de xullo de 2012, faise a oportuna corrección:
– Na páxina 26126, o punto 1 do artigo 3, Lugar e prazo de presentación, queda redactado tal e como se publica a continuación:
1. As solicitudes presentaranse no Rexistro Único da Xunta de Galicia ou por calquera outro dos restantes medios previstos na Lei 30/1992, do 26 de novembro, de réxime xurídico das administracións públicas e do procedemento administrativo común. Tamén poderán presentarse en sede electrónica no enderezo da internet, https://sede.xunta.es, conforme o disposto no Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
RESOLUCIÓN do 27 de xuño de 2012, da Dirección Xeral da Función Pública, pola que se emprazan os interesados no recurso contencioso administrativo P.O. 522/2011, interposto por María Luz Saco Pérez.
Consellería de Facenda — III. Outras disposicións — 12/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso administrativo P.O. 522/2011, interposto por María Luz Saco Pérez, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG núm. 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 27 de xuño de 2012
RESOLUCIÓN do 27 de xuño de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 521/2011, interposto por María Dulce Díaz González.
Consellería de Facenda — III. Outras disposicións — 12/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso administrativo P.O. 521/2011, interposto por María Dulce Díaz González, contra a Resolución do 2 de xaneiro de 2011 pola que se ordena a publicación do Acordo do Consello da Xunta de Galicia do 30 de decembro de 2010 que aproba a relación de postos de traballo nos departamentos da Administración da Xunta de Galicia referentes aos procesos de consolidación da disposición transitoria décima do V Convenio colectivo único do persoal laboral da Xunta de Galicia (DOG núm. 4, do 7 de xaneiro de 2011).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove (9) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 27 de xuño de 2012
CORRECCIÓN de erros. Resolución do 25 de xuño 2012, da Secretaría Xeral da Emigración, pola que se aproban as bases reguladoras das axudas, en réxime de concorrencia competitiva, dirixidas a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega e se convocan para o ano 2012.
Consellería de Presidencia, Administracións Públicas e Xustiza — III. Outras disposicións — 12/07/2012

Advertido erro na Resolución do 25 de xuño de 2012, da Secretaría Xeral da Emigración, pola que se aproban as bases reguladoras das axudas, en réxime de concorrencia competitiva, dirixidas a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega e se convocan para o ano 2012, publicada no Diario Oficial de Galicia, número 123, do 28 de xuño de 2012, é necesario facer a seguinte corrección:
– Na páxina 25706, no artigo 9.3, onde di: «Cando os documentos exixidos nos puntos 1.b), c), d) e e)», debe dicir: «Cando os documentos exixidos nos puntos 2.b), c), d) e e)».
RESOLUCIÓN do 4 de xullo de 2012, da Secretaría Xeral para o Deporte, pola que se nomean os membros do Comité Galego de Xustiza Deportiva.
Consellería de Presidencia, Administracións Públicas e Xustiza — II. Autoridades e persoal — 11/07/2012

Primeiro. O 13 de abril de 2012 publicouse no DOG a nova Lei 3/2012, do 2 de abril, do deporte de Galicia, que entrou en vigor o 14 de abril de 2012, a cal, no seu artigo 92, dispón:
1. O Comité Galego de Xustiza Deportiva estará integrado por unha presidenta ou por un presidente e catro vogais, todos eles licenciados en dereito. Designaranse, igualmente, dous suplentes para os supostos de vacantes, enfermidade ou ausencia.
2. O nomeamento dos membros do Comité Galego de Xustiza Deportiva realizarao o órgano da Administración autonómica competente en materia deportiva. Na sesión constitutiva do órgano elixirase unha presidenta ou un presidente.
Segundo. A disposición derrogatoria única da nova Lei 3/2012 establece que quedan derrogadas cantas disposicións de igual ou inferior rango se opoñan ao disposto nesta lei e especialmente, a Lei 11/1997, do 22 de agosto, xeral do deporte de Galicia, e a súa normativa de desenvolvemento.
Pola súa banda, a disposición adicional segunda establece: «os órganos administrativos de nova creación que se prevén nesta lei e a adaptación a esta dos existentes (caso do CGXD) producirase no prazo dun ano contado desde a entrada en vigor desta lei».
Deste xeito, faise necesaria a adaptación do Comité Galego de Xustiza Deportiva e débese proceder ao nomeamento de novos membros deste consonte o disposto por ela.
Por todo o exposto, en uso das competencias atribuídas polo Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia,
Primeiro. Nomear como membros titulares do Comité Galego de Xustiza Deportiva a:
Miguel Juane Sánchez.
Cristina Pedrosa Leis.
Mª Dolores Rodríguez Rodríguez.
Ángel Luís Rebolledo Varela.
Rafael Tena Núñez.
Segundo. Nomear como membros suplentes do Comité Galego de Xustiza Deportiva a:
Mª Teresa Álvarez Villaverde.
Miguel Meleiro Vázquez.
Terceiro. Ordenar a publicación desta resolución no
Diario Oficial de Galicia.
Contra esta resolución poderase interpoñer potestativamente recurso de reposición no prazo dun mes ou ben directamente recurso contencioso-administrativo ante o Tribunal Superior de Xustiza de Galicia no prazo de dous meses contados desde o día seguinte ao da súa notificación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 4 de xullo de 2012
CORRECCIÓN de erros. Orde do 19 de xuño de 2012 pola que se modifica a Orde do 8 de xuño de 2011 pola que se establecen as bases reguladoras das axudas para agricultores membros de agrupacións de defensa fitosanitaria e se convocan para o ano 2012.
Consellería do Medio Rural e do Mar — III. Outras disposicións — 11/07/2012

Advertidos erros na Orde do 19 de xullo de 2012 pola que se modifica a Orde do 8 de xuño de 2011 pola que se establecen as bases reguladoras das axudas para agricultores membros de agrupacións de defensa fitosanitaria e se convocan para o ano 2012, é necesario facer a seguinte corrección:
O parágrafo a) do artigo 2 queda redactado da seguinte forma:
«a) Modifícase o artigo 5
Requisitos dos beneficiarios
, número 2, último parágrafo da alínea b, que queda redactado da seguinte forma:
Os técnicos que desenvolvan os traballos deberán estar en posesión do título de enxeñeiro agrónomo ou enxeñeiro técnico agrícola, ou ben, excepcionalmente, e para aqueles cultivos de índole forestal, de enxeñeiro de montes ou enxeñeiro técnico forestal».
ORDE do 2 de xullo de 2012 pola que se resolve a convocatoria de subvencións para o desenvolvemento de programas dirixidos á redución do abandono escolar, nos concellos de Galicia para o ano 2012.
Consellería de Cultura, Educación e Ordenación Universitaria — III. Outras disposicións — 11/07/2012

Cumpridos os trámites establecidos no artigo 10 da Orde desta consellería do 1 de marzo de 2012 pola que se establecen as bases e se convocan, en réxime de concorrencia competitiva, subvencións para o desenvolvemento de programas dirixidos á redución do abandono escolar, nos concellos de Galicia para este ano, esta consellería
Primeiro. Publicar a relación de subvencións concedidas, de acordo co establecido no artigo 12, para o desenvolvemento de programas dirixidos á redución do abandono escolar, nos concellos de Galicia para o ano 2012, segundo figura no anexo.
Segundo. A xustificación dos gastos realizados polo concello farase atendendo o disposto no artigo 18 da orde da convocatoria.
Terceiro. Contra esta resolución, que esgota a vía administrativa, os interesados poderán interpoñer recurso contencioso-administrativo, no prazo de dous meses contados desde o día seguinte ao da súa notificación, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xullo de 2012
DECRETO 147/2012, do 12 de xullo, polo que se encarga o despacho de asuntos da Presidencia, durante a ausencia do seu titular, ao conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 13/07/2012

Con motivo da ausencia do presidente da Xunta de Galicia, por mor dunha viaxe a Iberoamérica, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia,
Artigo único
Durante a ausencia do presidente da Xunta de Galicia, con motivo da súa viaxe a Iberoamérica, encárgaselle o despacho de asuntos da Presidencia, desde o día 13 de xullo ata o seu regreso, ao conselleiro de Presidencia, Administracións Públicas e Xustiza.
Santiago de Compostela, doce de xullo de dous mil doce.
DECRETO 146/2012, do 12 de xullo, polo que se nomea directora da Escola Galega de Administración Pública a Sonia Rodríguez-Campos González.
Consellería de Presidencia, Administracións Públicas e Xustiza — II. Autoridades e persoal — 13/07/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día doce de xullo de dous mil doce,
Nomeo directora da Escola Galega de Administración Pública a Sonia Rodríguez-Campos González.
Santiago de Compostela, doce de xullo de dous mil doce
DECRETO 145/2012, do 12 de xullo, polo que se dispón que cese Pablo Figueroa Dorrego como director da Escola Galega de Administración Pública.
Consellería de Presidencia, Administracións Públicas e Xustiza — II. Autoridades e persoal — 13/07/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día doce de xullo de dous mil doce,
Que cese, por pase a outro destino, Pablo Figueroa Dorrego, como director da Escola Galega de Administración Pública, agradecéndolle os servizos prestados.
Santiago de Compostela, doce de xullo de dous mil doce
RESOLUCIÓN do 5 de xullo de 2012, da Dirección de Augas de Galicia, pola que se dá publicidade á encomenda de xestión ao organismo autónomo Instituto de Estudos do Territorio, subscrita no exercicio 2012, para a realización dos traballos de diagnóstico, avaliación e proposta do novo sistema de información xeográfico para Augas de Galicia.
Augas de Galicia — III. Outras disposicións — 13/07/2012

Denominación. Encomenda de xestión de Augas de Galicia ao Instituto de Estudos do Territorio para a realización dos traballos de diagnóstico, avaliación e proposta do novo sistema de información xeográfico para Augas de Galicia.
Actividade. Elaboración dun diagnóstico e avaliación dos sistemas de información xeográfica en funcionamento en Augas de Galicia, así como a revisión da información actual existente e o seu estado e validez en relación con estándares mínimos de calidade definidos pola Consellería de Medio Ambiente, Territorio e Infraestruturas.
Natureza e alcance da xestión encomendada. Esta encomenda ten natureza intrasubxectiva ao ser Augas de Galicia e o Instituto de Estudos do Territorio dous órganos dependentes da mesma administración.
Prazo de vixencia. O período de execución é desde o 14 de xuño de 2012 ata o 14 de outubro de 2012.
Santiago de Compostela, 5 de xullo de 2012
ORDE do 4 de xullo de 2012 pola que se publica a modificación dos estatutos da Mancomunidade de Fisterra.
Consellería de Presidencia, Administracións Públicas e Xustiza — III. Outras disposicións — 13/07/2012

O procedemento de modificación dos estatutos das mancomunidades está regulado no artigo 143 da Lei 5/1997, do 22 de xullo, de Administración local de Galicia. En cumprimento do disposto no citado precepto, o presidente da mancomunidade remitiulle á Consellería de Presidencia, Administracións Públicas e Xustiza a documentación relativa á súa modificación.
Examinada a documentación, considérase que a tramitación da modificación estatutaria seguiu o procedemento legalmente previsto para tal fin.
En síntese, para a adopción do acordo de modificación desta mancomunidade observouse a seguinte tramitación:
– A Xunta da Mancomunidade da Comarca de Fisterra, na sesión extraordinaria realizada o 4 de outubro de 2011, aprobou por unanimidade o acordo de incorporación do artigo 11.bis aos seus estatutos.
– O referido acordo someteuse a información pública durante o prazo dun mes no BOP nº 199 de Pontevedra, do 19 de outubro de 2011, período en que non se presentaron alegacións.
– Con data do 28 de outubro de 2011, recibiuse na Dirección Xeral de Administración Local solicitude formulada polo presidente da Mancomunidade Comarca de Fisterra, para os efectos de que ese centro directivo emitise o informe previsto no artigo 143.1.b, da Lei 5/1997, do 22 de xullo, de Administración local de Galicia.
– O referido informe emitiuse o 7 de novembro de 2011.
– Os plenos de cada unha das entidades locais integrantes da mancomunidade aprobaron a modificación dos estatutos e remitiron á Dirección Xeral de Administración Local unha copia certificada dos acordos de aprobación da dita modificación.
Segundo o antedito e de conformidade co disposto no artigo 143.1.d) da Lei 5/1997, do 22 de xullo, de Administración local de Galicia, e demais normativa de aplicación,
Artigo único
Publicar a incorporación dun novo artigo 11.bis dos estatutos da Mancomunidade da Comarca de Fisterra.
Santiago de Compostela, 4 de xullo de 2012
Artigo11.bis
«A sede do arquivo histórico da documentación da Mancomunidade será Corcubión, no local sito na planta baixa da Casa do Concello».
DECRETO 148/2012, do 12 de xullo, polo que se concede a Medalla de Galicia na súa categoría de ouro.
Consellería de Presidencia, Administracións Públicas e Xustiza — III. Outras disposicións — 13/07/2012

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o Goberno galego ten a vontade de outorgarlle a súa máis alta distinción á entidade e á persoa que se indican a seguir.
Polo tanto, por proposta do conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día doce de xullo de dous mil doce,
Conceder a Medalla de Ouro de Galicia a:
– Javier López López, a título póstumo.
– Rodrigo Maseda Lozano, a título póstumo.
– José Antonio Villamor Vázquez, a título póstumo.
– Milladoiro.
– Real Academia de Medicina e Cirurxía de Galicia.
Santiago de Compostela, doce de xullo de dous mil doce
RESOLUCIÓN do 4 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 616/2011, interposto por Manuel Antonio García Tasende e outros.
Consellería de Facenda — III. Outras disposicións — 13/09/2012

A Dirección Xeral da Función Pública recibiu, da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 616/2011, interposto por Manuel Antonio García Tasende, Consuelo Alende García, Luísa María Juncal Caldas, Rafael Bañón Díaz, Fernando Antonio Quintero Fernández, José Manuel Campelos Álvarez, Jorge Ribó Landín, Asunción Gancedo Baranda, Fabio Lamas Rodríguez, contra a Resolución do 11 de abril de 2011 pola que se ordena a publicación do Acordo do Consello da Xunta de Galicia, do 10 de marzo de 2011, que aproba a relación de postos de traballo da Consellería do Mar (DOG nº 78, do 20 de abril).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 4 de setembro de 2012
RESOLUCIÓN do 4 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 916/2011, interposto por Ignacia María Alonso González e María Soledad Bollo Mesías.
Consellería de Facenda — III. Outras disposicións — 13/09/2012

A Dirección Xeral da Función Pública recibiu, da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo P.O. 916/2011, interposto por Ignacia María Alonso González e María Soledad Bollo Mesías, contra a Resolución do 23 de setembro de 2011 pola que se ordena a publicación do Acordo do Consello da Xunta de Galicia do 22 de setembro de 2011 que aproba a relación de postos de traballo da Consellería de Traballo e Benestar da Xunta de Galicia (DOG nº 187, do 29 de setembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, a contados desde o seguinte ao da publicación desta resolución no
Diario Oficial de Galicia
.
Santiago de Compostela, 4 de setembro de 2012
ORDE do 3 de setembro de 2012 pola que se autoriza o cambio de denominación do Instituto de Educación Secundaria de Palas de Rei, na provincia de Lugo.
Consellería de Cultura, Educación e Ordenación Universitaria — III. Outras disposicións — 13/09/2012

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Palas de Rei.
Código: 27016352.
Denominación anterior: Instituto de Educación Secundaria de Palas de Rei.
Nova denominación: Instituto de Educación Secundaria do Camiño.
Santiago de Compostela, 3 de setembro de 2012
RESOLUCIÓN do 14 de agosto de 2012 pola que se adxudica unha bolsa de formación en competencias técnicas vinculadas a sistemas de xestión da teleformación.
Escola Galega de Administración Pública — III. Outras disposicións — 12/09/2012

A Escola Galega de Administración Pública convocou por Resolución do 21 de maio de 2012 (DOG núm. 103, do 31 de maio) unha bolsa de formación en competencias técnicas vinculadas a sistemas de xestión da teleformación.
A comisión de valoración para a adxudicación desta bolsa, na súa reunión do 7 de agosto de 2012, baremou definitivamente todas as solicitudes e propuxo a adxudicación en favor do candidato que obtivo maior puntuación.
De conformidade coas competencias que me recoñece a normativa vixente e á vista da proposta da comisión de valoración,
Primeiro. Outorgarlle a dita bolsa ao candidato Sergio Facal Fariña, que obtivo a maior puntuación (25,30 puntos).
Segundo. Que se notifique esta resolución ao candidato para que no prazo de dez días, contados a partir da recepción da notificación comunique á Escola Galega de Administración Pública a súa aceptación ou a súa renuncia á bolsa. Transcorrido este prazo sen que se producise manifestación expresa por parte do beneficiario, entenderase tacitamente aceptada, segundo o establecido no artigo 21.5 da Lei 9/2007, do 13 de xuño, de subvencións de Galicia. No prazo de cinco días contados desde a aceptación expresa da bolsa ou do transcurso do prazo para entendela tacitamente aceptada, o candidato seleccionado deberá incorporarse para o desempeño da bolsa na EGAP. No caso de que o beneficiario non se incorporase neste prazo, ou que renunciase expresamente, perderá os dereitos inherentes á bolsa (base décima).
Contra esta resolución poderá interpoñerse, con carácter potestativo, recurso de reposición perante a directora da EGAP, no prazo dun mes contado desde o día seguinte ao da publicación da resolución nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución, de conformidade co establecido no artigo 46.4 da Lei 29/1998, reguladora da xurisdición contencioso-administrativa (base novena).
Santiago de Compostela, 14 de agosto de 2012
RESOLUCIÓN do 5 de setembro de 2012 pola que se amplía o prazo establecido para a presentación da xustificación por parte dos beneficiarios de subvencións outorgadas ao abeiro da Resolución do 1 de decembro de 2011, desta entidade, pola que se aprobaron as bases reguladoras e se anunciou a convocatoria anticipada de subvencións a proxectos de enerxías renovables con financiamento procedente de fondos comunitarios derivados do Programa operativo Feder-Galicia 2007-2013.
Instituto Enerxético de Galicia — III. Outras disposicións — 12/09/2012

No
Diario Oficial de Galicia
nº 236, do martes, 13 de decembro de 2011, publicouse a Resolución do 1 de decembro de 2011 pola que se establecen as bases reguladoras e se anuncia a convocatoria anticipada de subvencións a proxectos de enerxías renovables con financiamento procedente de fondos comunitarios derivados do Programa operativo Feder-Galicia 2007-2013.
No punto 2 do artigo 20 da dita resolución sinálase que o prazo para a xustificación do investimento remata o día 15 de setembro de 2012, agás para a liña de axudas de biogás/gasificación, cuxa data límite é o 31 de decembro de 2013. Non obstante, estanse a rexistrar numerosas solicitudes de prórroga por parte dos beneficiarios debido ás dificultades existentes nalgunhas liñas de axudas para poder xustificar en prazo, maioritariamente por cuestións de dispoñibilidade orzamentaria, obras en curso de execución e a demora nas entregas ou provisión de materiais polos provedores, co consecuente atraso das actuacións subvencionadas.
Visto o disposto no artigo 49.1 da Lei 30/1992, do 26 de novembro, de réxime xurídico das administracións públicas e do procedemento administrativo común, así como no artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia,
Primeiro. Establecer como data límite de xustificación do investimento das subvencións concedidas definitivamente o día 31 de outubro de 2012, ampliando así o prazo previsto no artigo 20 das bases reguladoras, agás para a liña de axudas de biogás/gasificación, cuxa data límite é o 31 de decembro de 2013.
Segundo. Publicar a presente resolución no
Diario Oficial de Galicia
para os efectos previstos no artigo 59.6 da Lei 30/1992, do 26 de novembro.
Contra esta resolución non caberá ningún recurso.
Santiago de Compostela, 5 de setembro de 2012
RESOLUCIÓN do 14 de agosto de 2012 pola que se adxudica unha bolsa de formación na área de documentación e biblioteconomía.
Escola Galega de Administración Pública — III. Outras disposicións — 12/09/2012

A Escola Galega de Administración Pública convocou por Resolución do 21 de maio de 2012 (DOG núm. 103, do 31 de maio) unha bolsa de formación na área de documentación e biblioteconomía.
A comisión de valoración para a adxudicación desta bolsa, na súa reunión do 31 de xullo de 2012, baremou definitivamente todas as solicitudes e propuxo a adxudicación en favor do candidato que obtivo maior puntuación.
De conformidade coas competencias que me recoñece a normativa vixente e, á vista da proposta da comisión de valoración,
Primeiro. Outorgarlle a dita bolsa á candidata María Ibáñez Pena que obtivo a maior puntuación (32,90 puntos).
Segundo. Que se notifique esta resolución á candidata para que no prazo de dez días, contados a partir da recepción da notificación comunique á Escola Galega de Administración Pública a súa aceptación ou a súa renuncia á bolsa. Transcorrido este prazo sen que se producise manifestación expresa por parte da beneficiaria, entenderase tacitamente aceptada, segundo o establecido no artigo 21.5 da Lei 9/2007, do 13 de xuño, de subvencións de Galicia. No prazo de cinco días contados desde a aceptación expresa da bolsa ou do transcurso do prazo para entendela tacitamente aceptada, a candidata seleccionada deberá incorporarse para o desempeño da bolsa na EGAP. No caso de que o beneficiario non se incorporase neste prazo, ou que renunciase expresamente, perderá os dereitos inherentes á bolsa (base décima).
Contra esta resolución poderá interpoñerse, con carácter potestativo, recurso de reposición perante a directora da EGAP, no prazo dun mes contado desde o día seguinte ao da publicación da resolución nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación da resolución, de conformidade co establecido no artigo 46.4 da Lei 29/1998, reguladora da xurisdición contencioso-administrativa (base novena).
Santiago de Compostela, 14 de agosto de 2012
CORRECCIÓN de erros. Resolución do 22 de marzo de 2012 pola que se habilitan asesores e/ou avaliadores no marco do proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia ou familias profesionais do Catálogo nacional de cualificacións profesionais.
Consellería de Cultura, Educación e Ordenación Universitaria — III. Outras disposicións — 12/09/2012

Advertidos erros na Resolución do 22 de marzo de 2012, publicada no DOG nº 67, do luns, 9 de abril de 2012, fanse as oportunas correccións no anexo:
– Na páxina 12288 deben engadirse as seguintes filas e datos:
RESOLUCIÓN do 31 de agosto de 2012, da Dirección Xeral da Función Publica, pola que se anuncia a exposición das listaxes provisionais de axudas aprobadas e denegadas dos criterios de repartición do fondo de acción social do exercicio económico 2011, relativos á axuda para a atención de persoas discapacitadas para o persoal da Administración da Xunta de Galicia.
Consellería de Facenda — III. Outras disposicións — 12/09/2012

De conformidade co establecido na norma 7.2 dos criterios de repartición do fondo de acción social da Xunta de Galicia para o exercicio económico do ano 2011, relativos á axuda para a atención de persoas discapacitadas, aprobados polo Consello da Xunta de Galicia do 10 de maio de 2012 e publicados pola Resolución da Dirección Xeral da Función Pública do 11 de maio de 2012 (DOG número 94, do 18 de maio), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral
Primeiro. Facer públicas as listaxes provisionais de axudas aprobadas e denegadas dos criterios de repartición do fondo de acción social do exercicio económico 2011, relativos á axuda para a atención de persoas discapacitadas na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os/as solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 38 da devandita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e achegas de documentos deberán dirixirse ao director xeral da Función Pública, da Consellería de Facenda, no Edificio Administrativo San Caetano, número 1, piso 2º, 15770 Santiago de Compostela.
Santiago de Compostela, 31 de agosto de 2012
RESOLUCIÓN do 3 de setembro de 2012, do Consello de Dirección da Axencia para a Calidade do Sistema Universitario de Galicia, pola que se acorda a destrución da documentación xustificativa dos méritos curriculares presentados polos solicitantes que concorreron á convocatoria de 2006, de avaliación e informe previos á contratación do profesorado universitario.
Axencia para a Calidade do Sistema Universitario de Galicia — III. Outras disposicións — 13/09/2012

A Axencia para a Calidade do Sistema Universitario de Galicia (ACSUG) encóntrase actualmente nunha situación en que a xeración dunha excesiva documentación administrativa implica importantes complicacións para a súa conservación e arquivo, tendo en conta a carencia de recursos tanto físicos como humanos dispoñibles para albergala. A isto debemos engadir que moita desa documentación non precisa ser conservada, porque ten un valor efémero dentro da Administración. Esta realidade implica a necesidade de adoptar decisións respecto á valoración da documentación xerada, para a súa destrucción ou conservación.
En coherencia, na xuntanza do Consello de Dirección do 1 de xuño de 2012 acordouse a destrución da documentación xustificativa de méritos curriculares presentada nos procedementos de acreditación cando transcorresen máis de cinco anos desde a finalización do procedemento correspondente. De conformidade co exposto,
Primeiro. A ACSUG procederá á destrución da documentación xustificativa dos méritos curriculares presentados polos solicitantes xunto coas súas solicitudes na convocatoria de avaliación e informe previos á contratación do profesorado universitario do 2006, publicada mediante a Resolución do 31 de maio de 2006 (DOG do 7 de xuño de 2006).
Segundo. Todos aqueles interesados que participasen no procedemento citado no número anterior poderán solicitar a retirada da documentación a que se fai referencia desde o día seguinte á publicación desta resolución no DOG ata o 11 de outubro de 2012. A partir desta data xa non poderá solicitarse a retirada da documentación, e procederase á súa destrución de acordo coas directrices establecidas pola lexislación de aplicación en materia de patrimonio e de protección de datos de carácter persoal.
Santiago de Compostela, 3 de setembro de 2012
ORDE do 14 de setembro de 2012 pola que se dispón que a Secretaría Xeral da Presidencia se encargue do despacho dos asuntos da Secretaría Xeral da Igualdade, da Secretaría Xeral para o Turismo e da Dirección Xeral do Gabinete da Presidencia.
Consellería de Presidencia, Administracións Públicas e Xustiza — II. Autoridades e persoal — 17/09/2012

Por medio dos decretos 182/2012, 183/2012 e 184/2012, do 13 de setembro, disponse o cesamento, por petición propia e con efectos do 17 de setembro, dos titulares da Secretaría Xeral da Igualdade, da Secretaría Xeral para o Turismo e da Dirección Xeral do Gabinete da Presidencia, polo que cómpre prover a súa suplencia, sen prexuízo do posterior nomeamento dos novos titulares, de forma que se asegure o correcto funcionamento dos servizos e a resolución, se é o caso, dos asuntos encomendados aos devanditos órganos administrativos.
Xa que logo, ao abeiro do establecido no artigo 12.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na disposición adicional primeira do Decreto 325/2009, do 18 de xuño, polo que se establece a estrutura orgánica dos órganos superiores dependentes da Presidencia da Xunta de Galicia, e no artigo 3.1 do Decreto 7/2011, do 20 de xaneiro, polo que se establece a estrutura orgánica da Consellería de Presidencia, Administracións Públicas e Xustiza,
Artigo 1
O exercicio das competencias da Secretaría Xeral da Igualdade, da Secretaría Xeral para o Turismo e da Dirección Xeral do Gabinete da Presidencia previstas no Decreto 325/2009, do 18 de xuño, polo que se establece a estrutura orgánica dos órganos superiores dependentes da Presidencia da Xunta de Galicia, será asumido polo secretario xeral da Presidencia ata que se produza a incorporación dos novos titulares aos devanditos órganos.
Artigo 2
Sempre que se exerzan competencias de acordo coa suplencia establecida nesta orde, deberá facerse constar así nos actos ou resolucións administrativas correspondentes.
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 14 de setembro de 2012
ORDE do 13 de setembro de 2012 pola que se dispón o cesamento de María Nava Castro Domínguez como presidenta do Instituto Galego de Consumo.
Consellería de Economía e Industria — II. Autoridades e persoal — 17/09/2012

En uso das atribucións que me confire o artigo 3.1 do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
O cesamento, por petición propia, e con efectos do día dezasete de setembro, de María Nava Castro Domínguez, como presidenta do Instituto Galego de Consumo, agradecéndolle os servizos prestados.
Santiago de Compostela, 13 de setembro de 2012
DECRETO 184/2012, do 13 de setembro, polo que se dispón que cese Álvaro Pérez López como director xeral do Gabinete da Presidencia.
Consellería de Presidencia, Administracións Públicas e Xustiza — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, Álvaro Pérez López, como director xeral do Gabinete da Presidencia, agradecéndolle os servizos prestados.
Santiago de Compostela, trece de setembro de dous mil doce
DECRETO 185/2012, do 13 de setembro, polo que se dispón que cese Belén María do Campo Piñeiro como delegada territorial da Xunta de Galicia na Coruña.
Consellería de Presidencia, Administracións Públicas e Xustiza — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, Belén María do Campo Piñeiro, como delegada territorial da Xunta de Galicia na Coruña, agradecéndolle os servizos prestados.
Santiago de Compostela, trece de setembro de dous mil doce
DECRETO 186/2012, do 13 de setembro, polo que se dispón que cese Raquel Arias Rodríguez como delegada territorial da Xunta de Galicia en Lugo.
Consellería de Presidencia, Administracións Públicas e Xustiza — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, Raquel Arias Rodríguez, como delegada territorial da Xunta de Galicia en Lugo, agradecéndolle os servizos prestados.
Santiago de Compostela, trece de setembro de dous mil doce
DECRETO 182/2012, do 13 de setembro, polo que se dispón que cese Susana López Abella como secretaria xeral da Igualdade.
Consellería de Presidencia, Administracións Públicas e Xustiza — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, Susana López Abella, como secretaria xeral da Igualdade, agradecéndolle os servizos prestados.
Santiago de Compostela, trece de setembro de dous mil doce
DECRETO 183/2012, do 13 de setembro, polo que se dispón que cese María Carmen Pardo López como secretaria xeral para o Turismo.
Consellería de Presidencia, Administracións Públicas e Xustiza — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, María Carmen Pardo López, como secretaria xeral para o Turismo, agradecéndolle os servizos prestados.
Santiago de Compostela, trece de setembro de dous mil doce
DECRETO 188/2012, do 13 de setembro, polo que se dispón que cese María Nava Castro Domínguez como directora xeral de Comercio.
Consellería de Economía e Industria — II. Autoridades e persoal — 17/09/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día trece de setembro de dous mil doce,
Que cese, por petición propia, e con efectos do día dezasete de setembro, María Nava Castro Domínguez, como directora xeral de Comercio, agradecéndolle os servizos prestados.
Santiago de Compostela, trece de setembro de dous mil doce